שלמה ידידיה זעפראני

ממוזער|בצעירותו
הרב שלמה ידידיה זעפראני (נולד בי' בתמוז תשי"ד, 11 ביולי 1954) אב בית הדין "כתר תורה", ראש הישיבה לצעירים בשכונת הר נוף בירושלים, וראש הכולל בישיבת תפארת שרגא בשכונת בית וגן בעיר. חיבר מספר ספרי הלכה והחל משנת ה'תשע"ו מכהן כנשיא איגוד עמלי התורה.

 ביוגרפיה 
נולד בירושלים למזל ולחכם יצחק זעפראני ראש כולל "כתר תורה" ונקרא על שמו של סבו חכם סלים (שלמה) זעפראני, ראש ישיבת 'דגל תורה' חאלב וממצילי כתר ארם צובא, את שמו ידידיה הוסיף בגיל מבוגר מחמת שחשש לצוואת רבי יהודה החסיד.

בצעירותו למד בישיבת היישוב החדש, ולאחר מכן בשנת התשל"ג החל ללמוד בישיבת איתרי אצל רבי מרדכי אליפנט והרב רפאל הלוי וכסלבוים. בשנת תשל"ד נישא לרעייתו רחל בת הרב עזרא הררי רפול - מנהל רוחני ב"שדה חמד", הרב עובדיה יוסף ערך את חופתו. 

אחר נישואיו עבר לגור בבית וגן, והצטרף לכולל "תפארת שרגא" בראשות הרב משה שמעון מירניק, בו למד במשך שלושים שנה. במקביל, למד גם בכולל שעל ידי ישיבת קול יעקב במשך 15 שנה, ונחשב מקורב לרב יצחק דזימיטרובסקי ולרב יהודה עדס, אשר אותו הוא מכנה מורי ורבי.

במשך השנים היה בקשר קרוב גם עם הרב בן ציון אבא שאול שהתבטא עליו "ידידי ורב חביבי הרב המובהק המופלג בתוי"ש איש האשכולות בקי וחריף טובא"בהסכמה לספר משפט שלמה חלק ב', מובא בעמוד 4.
ממוזער|הרב זעפראני מימין, לשמאלו הרב דוד אברהם

 פעילות ציבורית 
בשנת ה'תשמ"ה הוסמך לדיינות על ידי רבי מנצור בן שמעון, הרב שלום מזרחי והרב עובדיה יוסף. בשנת ה'תש"ן החל לעסוק בדיינות בבית הדין לממונות בשכונת הר נוף, יחד עם הרב חנוך פרידמן והרב געלדצאלער. 

החל משנת ה'תשס"ד שימש כדיין בהרכב בית דין בארץ ישראל ובצרפת, לצד הרב מרדכי גרוס, לאחר שנשלח לכך על ידי רבי יוסף שלום אלישיב.

בשנת ה'תשמ"ד התמנה לרב קהילת אהל משה בהר נוף. החל משנת ה'תשנ"ג מכהן גם כאב בית הדין כתר תורה בהר נוף, וכראש כולל "כתר תורה" שהוקם על ידי אביו.

בשנת ה'תשע"ח ייסד את ישיבת "שפתי חיים" לצעירים בשכונת הר נוף, והוא מכהן בה כראש הישיבה. בשנת ה'תשע"ט עברה הישיבה למשכנה החדש.

החל משנת ה'תשע"ו מכהן כנשיא איגוד עמלי התורה המונה תחתיו עשרים ושש קהילות אברכים מבני ספרד בירושלים, וכל הנעשה בקהילות הללו נעשה על פיו. כמו כן מכהן כנשיא וכרב קהילות בבית שמש, פוריה, חריש ועוד. בשנת ה'תשע"ח ערך איגוד עמלי התורה כינוס באולמי תמיר ונכחו בו כ-700 אברכים. כיום בקהילות שבנשיאות הרב זעפראני חברים לפי הערכות כשלושת אלפים אברכים, מבני קהילות ספרד.

משמש גם כאב"ד בבית הדין שע"י ישיבת "חברת אהבת שלום" בראשות הרב יעקב משה הלל.

בשנת ה'תשפ"א הוקם בית ההוראה "חקת משפט צפון" בעיר רכסים, בנשיאותו.

 גישתו ההלכתית 
הרב זעפראני מרבה לעסוק בנושאים אקטואליים, בדיני ממונות בשאלות העולות בבית הדין, או בשאלות אקטואליות הנשלחות אליו מציבור האברכים בקהילות שבנשיאותו. על פי רוב, הוא עוסק בספריו בדברי הגמרא והפוסקים הראשונים ובחקר והעמקה בהם, ופחות בהבאת ציונים רבים ומראי מקומות.

פסק שמותר על פי ההלכה לרוב השכנים לכוף את דעתם על מיעוט השכנים כדי לאשר חוק פינוי בינוי על דירתם, כאשר מוסכם על רב או דיין בצד ג' שהעסקה כדאיתעמלי התורה, בהתאסף - גיליון ב', ירושלים תשע"ז, עמ' 8.

באייר תשע"ו הצטרף וחתם על פסק הדין של הרב אברהם שרמן נגד הסכמי קדם נישואין.

הרב זעפראני מצדד בחובת שמירת חוקי המדינה כחובה הלכתית, ופסק לאסור לפקיד עובד ציבור הממונה על הקצאת מגרשים, לקבל "מתנות אישיות" על מנת לזרז את תהליך ההקצאה, ואף אסר על הנותן לתת, על אף שנותן בכדי לדחות משחדים אחרים.

במהלך שנת 2020 פרסם פסקי הלכה רבים בשאלות הנובעות מהתפרצות נגיף הקורונהעמלי התורה, בהתאסף גיליון ט"ו, תשרי תשפ"א, עמ' נב.
עמדה פוליטית
במשך שנים הרב זעפראני נמנע מהשתייכות באופן מובהק לצד פוליטי כלשהו בציבור החרדי. הוא החזיק בקשר קרוב ומתמשך עם הרב שמואל אויערבאך וקבל ממנו הסכמה לספריו. הרב אויערבאך מכנהו "ידידי וחביבי יקר היקרים"בהסכמה לספר משפט שלמה ב', הובא בעמ' 6. מאידך, קשור לרבים מחברי מועצת גדולי התורה של דגל התורה, ובפתיחת ישיבת שפתי חיים עלה למעונם של הרב חיים קניבסקי והרב גרשון אדלשטיין.

ביחס לעמדתו הפוליטית בציבור החרדי-ספרדי, מחד הוא נחשב למקורב לרב יהודה עדס ובכנס השלישי של ארגון מרביצי תורה אף נשא דבריםחוברת מרביצי תורה ספרדים באתר אוצר החכמה, ירושלים תשנ"ד, עמ' 64. עם זאת נחשב במשך השנים למקורב גם לרב עובדיה יוסף. 

החל משנת ה'תש"פ הוא שותף לדרכו  של הרב אברהם סלים בהנהגת תנועת ש"ס. והוא תומך בתנועת ש"ס בבחירות לכנסת ובבחירות לרשויות המקומיות.ממוזער|176x176 פיקסלים|יחד עם הרב יהודה עדס

 ספריו 
 שו"ת שמרו משפט א' - דיני ממונות וברורים וחקרי הלכות בדינים המצויים, מתוך בית הדין כתר תורה, תשס"ד
שו"ת שמרו משפט ב' - דיני ממונות וברורים וחקרי הלכות בדינים המצויים, מתוך בית הדין כתר תורה, תשס"ח
שו"ת שמרו משפט ג' - דיני ממונות וברורים וחקרי הלכות בדינים המצויים, מתוך בית הדין כתר תורה, תשע"ו
שו"ת שמרו משפט ד' - דיני ממונות וברורים וחקרי הלכות בדינים המצויים, מתוך בית הדין כתר תורה, תשע"ו
שו"ת שמרו משפט ה' - דיני ממונות וברורים וחקרי הלכות בדינים המצויים, מתוך בית הדין כתר תורה, תשפ"ג
שו"ת שמרו משפט ו' - דיני ממונות וברורים וחקרי הלכות בדינים המצויים, מתוך בית הדין כתר תורה, תשפ"ד
שו"ת שמרו משפט ז' - דיני ממונות וברורים וחקרי הלכות בדינים המצויים, מתוך בית הדין כתר תורה, תשפ"ד
שו"ת שמרו משפט ח' - דיני ממונות וברורים וחקרי הלכות בדינים המצויים, מתוך בית הדין כתר תורה, תשפ"ה
ויזרע יצחק - באורי סוגיות ובירורי הלכות שנמסרו כשיעורים, הלכות מליחה ובשר בחלב, תשנ"ח
ויזרע יצחק - באורי סוגיות ובירורי הלכות שנמסרו כשיעורים, הלכות תערובות, תשס"ב
ויזרע יצחק - באורי סוגיות ובירורי הלכות שנמסרו כשיעורים, הלכות שבת, תשס"ב
יבא ידיד (שני חלקים) - שו"ת בארבעת חלקי שולחן ערוך (נכתב על ידי תלמידיו), תשע"ד
משפט שלמה א' - ביאור הלכות וסוגיות אקטואליות בהלכות נזיקין ושכנים, תשנ"הממוזער|יחד עם הרב אלעזר מנחם מן שך
משפט שלמה ב' - ביאור הלכות וסוגיות אקטואליות בהלכות שכירות, תשנ"ו
משפט שלמה ג' - ביאור הלכות וסוגיות אקטואליות בהלכות אבידה, שאילה ונושאים נוספים, תשנ"ז
משפט שלמה ד' - ביאור הלכות וסוגיות אקטואליות בנושאים בחושן משפט, תש"ס
עטרת שלמה 'אורח חיים' - בירורי הלכות מצויות, תשע"א
עטרת שלמה 'אבן העזר' - בירורי הלכות מצויות, תש"פ
עין ידיד נדה - ביאורים ופלפולים בסוגיות הלכתיות בהלכות נדה וייחוד (נכתב על ידי תלמידיו), תשע"ד
עין ידיד שבת (ג' חלקים) - ביאורים ופלפולים בסוגיות הלכתיות בהלכות שבת (נכתב על ידי תלמידיו), ח"א -תשע"ז, ח"ב וח"ג - תשפ"ד
עין ידיד (שמיטה) - ביאורים ופלפולים בסוגיות הנוגעות למצוות השמיטה, הוצאת טקסט רץ, ירושלים תשפ"ב
תשורי מראש אמנה - שיחות ומאמרים ופרקי אמונות, דעות והשקפות, על פי סדר פרשיות התורה ומועדי ישראל, תשס"ג

 קישורים חיצוניים 


 הרב שלמה זעפראני באתר כיכר השבת



הערות שוליים

קטגוריה:בוגרי ישיבת איתרי
קטגוריה:בוגרי ישיבת היישוב החדש
קטגוריה:דיינים ישראלים
קטגוריה:מחברי ספרי שו"ת ישראלים
קטגוריה:ראשי ישיבה ספרדיים
קטגוריה:ישראלים שנולדו ב-1954
קטגוריה:בוגרי ישיבת קול יעקב